
Lord, my child lyeth in the hous sike on the palsie,
and is yuel1 tourmentid. And Jhesus saith to hym,
I shal cume, and shal hele hym. And centurio
answerynge saith to hym, Lord, I am not worthi, that
thou entre vndir my roof; but oonly say thi word,
and my child shall be helid. For whi and I am a man
ordeynd vnder power, hauynge vnder me knigtis p
and I say to this, Go, and he goth; and to another,
Come thou, and he cometh; and to my seruant, Do-
thou this thing, and he doth. Sothely Jhesus, heerynge
these thingis, wondride, and saide to men suynge2
him : Trewly I say to you I fond nat so greete feith
in Ysrael. Sothely Y say to you, that manye shulen8
come fro the est and west, and shulen rest with
Abraham and Ysaac and Jacob in the kyngdam of
heunes ; forsothe the sonys of the rewme4 shulen be
cast out into vttremest derknessis; there shal be
weepynge, and beetynge togidre of teeth. And
Jhesus saide to centurio, Go ; and as thou hast bileeued
be it don to thee. And the child was helid fro that
houre. . . .

" And whan Jhesus hadde comen over the water in
to the cuntre of men of Genazereth twey men hauynge
deuelis runnen to hym, goynge out fro biriebs/ ful
feerse, or wikkid, so that no man migte passe by that
wey. And loo ! thei crieden, sayinge, What to us and
to thee, Jhesus the sone of God ? hast thou comen
hyder before the tyme for to tormente us ? Sothely a
floe, or droue> of many hoggis lesewynge6 was nat fer
from hem. But the deuelis preyeden him, seyinge,.
Gif thou castest out us hennes, sende us into the droue
of hoggis. And he saith to hem, Go yee. And thei

